sagorsarker/bangla-wikipedia huggingface dataset:
আবুয়েলাস দে প্লাজা দে মায়ো

আবুয়েলাস দে প্লাজা দে মায়ো () বুয়েনোস আইরেসে অবস্থিত একটি বেসরকারী মানবাধিকার সংগঠন। এ সংগঠনের প্রধান উদ্দেশ্য হচ্ছে আর্জেন্টিনার নোংরা যুদ্ধ চলাকালীন চুরি হওয়া ও অবৈধভাবে দত্তক হিসেবে গ্রহণকৃত শিশুদেরকে খুঁজে বের করা। এস্তেলা বার্নেস দ্য কারলত্তো সংগঠনের বর্তমান সভাপতির দায়িত্ব পালন করছেন।
১৯৭৭ সংগঠনটি গঠিত হয়। রাজনৈতিক অস্থিরতা চলাকালীন শিশুদেরকে অপহরণ করা হয়েছিল। তাদের কেউ কেউ কারাগারে জন্মগ্রহণ করলেও পরবর্তীকালে অদৃশ্য হয়ে যায়। তাদেরকে পরবর্তীকালে ক্ষতিগ্রস্ত পরিবারে ফেরৎ দেয়া হয়। সংগঠনটির এ কার্যক্রমকে মার্কিন যুক্তরাষ্ট্রের জেনেটিক্স বিজ্ঞানী মেরি-ক্লেয়ার কিং সহায়তা করেন। এই কার্যক্রমে সামরিক শাসনামলে অপহৃত বা কারাগারে জন্মগ্রহণকারী প্রায় ৫০০ শিশুর ১০ শতাংশকে খুঁজে বের করা সম্ভব হয়। বাদ-বাকীদেরকে পরিচয় গোপন রেখে অবৈধভাবে দত্তক হিসেবে রাখা হয়।
১৯৯৮ সালের মধ্যে ২৫৬ শিশুর হারিয়ে যাওয়া সম্পর্কে তালিকাভুক্ত করা হয়। তন্মধ্যে ৫৬ শিশুর সন্ধান পাওয়া যায় ও অন্য সাত শিশু মৃত্যুবরণ করেছিল। সংগঠনটির এ কার্যক্রমের ফলে আর্জেন্টাইন ফরেনসিক অ্যানথ্রপলজি দলের সূচনা ঘটে ও জাতীয় জেনেটিক উপাত্ত ব্যাংক প্রতিষ্ঠিত হয়। সাম্প্রতিককালে জেনেটিক পরীক্ষার যুগান্তকারী উন্নয়নের ফলে আরও ৩১ শিশুকে তাদের প্রকৃত পরিবারে হস্তান্তর করা সম্ভবপর হয়েছে। অন্য ১৩টি ঘটনায় শিশুদের পরিচয় উদঘাটনের পর দত্তক ও প্রকৃত পরিবার যৌথভাবে সন্তানদেরকে লালন-পালন করার জন্য পারস্পরিক সম্মতি প্রকাশ করে। অন্যান্য ঘটনাগুলো বিবদমান পরিবারের মধ্যে আদালতে গড়ায়। ২০০৮ সাল পর্যন্ত ৯৭ জন নাতির সন্ধান পাওয়া যায়।
নোংরা যুদ্ধকালীন শিশুদেরকে অপহরণের বিষয়টি সুপরিকল্পিতভাবে পরিচালনা করেছিল। সামরিক পরিবার ও মিত্রদের কাছে শিশুদেরকে পাঠিয়ে দেয়া হয় যাতে তারা অন্য প্রজন্মের বিকাশ ঘটাতে না পারে। মানবাধিকার সম্পর্কীয় আন্তঃআমেরিকান কমিশনের মতে, সামরিক সরকার বাদ-বাকী ক্ষতিগ্রস্ত পরিবারের মধ্যে ভীতিকর পরিবেশ সৃষ্টির ঘৃণ্য খেলায় মেতে উঠে। কয়েক বছর বাদে এ সকল শিশু গুরুত্বপূর্ণ উপাদানে পরিণত হবে। ফলশ্রুতিতে নোংরা যুদ্ধের কার্যকারিতা শেষ হবে না।
সিলভিয়া কুইন্টেলা ঘটনায় সাবেক স্বৈরশাসক জর্জ ভাইদেলাকে শিশু অপহরণের অনেকগুলো অভিযোগে ২০১০ সালে গৃহে অন্তরীণ রাখা হয়েছিল। পরবর্তীতে জুলাই, ২০১২ সালে পরিকল্পিত পন্থায় শিশুদের চুরি করার সাথে জড়িত থাকার অপরাধে তাকে পঞ্চাশ বছরের কারাদণ্ড প্রদান করা হয়।
১৪ সেপ্টেম্বর, ২০১১ তারিখে আবুয়েলাস দে প্লাজা দে মায়োকে ফেলিক্স হুফুয়েত বইগনি শান্তি পুরস্কার প্রদান করা হয়। প্যারিসভিত্তিক এ পুরস্কারে মানবাধিকার রক্ষার্থে তাদের কাজের প্রশংসাজ্ঞাপন করা হয় যা অনুকরণীয়।
এল সিদ

রড্রিগো ডায়াজ দ্য বিবর (; জন্ম: ১০৪৩ - মৃত্যু: ১০ জুলাই, ১০৯৯) মধ্যযুগীয় স্পেনের বিবরে জন্মগ্রহণকারী বিখ্যাত স্পেনীয় জেনারেল ছিলেন। আদালত থেকে নির্বাসন দণ্ড পেয়ে এল সিদ () ক্যাম্পিয়াদোর মুরিস বাহিনী পরিচালনা করেন। খ্রিস্টানদেরকে পরাজিত করে তিনি পুনরায় স্বীয় দায়িত্বে ফিরে আসেন। খ্রিস্টান ও মুরিস সেনাবাহিনীর যৌথ দলের নেতৃত্বভার গ্রহণ করেন তিনি। অসম সাহসী এ জেনারেলের গুরুত্বপূর্ণ ভূমিকার ফলে তার দেশ জয়লাভ করে।
কাস্তিলোনা দ্য বিবর নামেও পরিচিত ছিলেন এল সিদ। মুসলিম অধিবাসীরা তাকে আদর করে এল সিদ ডাকনাম প্রদান করেন। স্পেনীয় আরবি শব্দ এল সিদের অর্থ হচ্ছে প্রভু। তার মৃত্যুর পর কাস্তাইলে তাকে জাতীয় বীর হিসেবে আখ্যায়িত করে। এছাড়াও, মধ্যযুগীয় স্পেনীয় কবিতা এল কান্টর দ্য মাইও সিদের প্রধান চরিত্রে ছিলেন।
১০৫৮ সালে তার বাবা দিয়াগো লাইনেজ নিহত হলে তিনি অনাথ হন। এরফলে তাকে কাস্তিলের রাজা প্রথম ফার্দিনান্দের আদালতে হাজির করা হলে রাজার পুত্র দ্বিতীয় সাঞ্চোজের তত্ত্বাবধানে দায়িত্ব দেয়া হয়। দ্বিতীয় সাঞ্চোজের পুত্র তৃতীয় সাঞ্চোজের সাথে এল সিদও পড়াশোনা করতে থাকেন। এরফলে তারা খুব দ্রুত একে-অপরের বন্ধু হন। তারপর এল সিদ নিজেকে পরীক্ষিত যোদ্ধা হিসেবে প্রমাণ করেন।
১০৬৫ সালে ক্যাসেলের রাজা ফার্দিনান্দের (স্পেনের ষষ্ঠ ফার্দিনান্দ) দেহাবসান ঘটে। ফলে, রাজ্যটি সাঞ্চোর ক্যাসল, আলফন্সোর লিওন এবং গার্সিয়ার গ্যালিসিয়া - এ তিন অংশে বিভক্ত হয়ে যায়। এল সিদ আলফন্সোর আদর্শ বাহক হন। এছাড়াও, তার সেনাবাহিনীর জেনারেল মনোনীত হন।
কিন্তু রাজা সাঞ্চো তার লোকান্তরিত বাবার তিন অংশে বিভক্ত হয়ে যাওয়া অংশগুলোকে পুনরায় একত্রিত করে রাজত্বকে শক্তিশালী করতে চাচ্ছিলেন। ফলশ্রুতিতে ১০৬৮ সালে লান্তাদায় তিনি তার বড় ভাই আলফন্সো ও তার সেনাবাহিনীর উপর আক্রমণ করে পরাজিত করেন। ১০৭২ সালে গলপেজারায় এল সিডের সহায়তা নিয়ে সাঞ্চো পুনরায় আলফন্সোকে পরাজিত করেছিলেন। রাজা আলফন্সোকে তার ভাই নির্বাসন দণ্ড প্রদান করেন। অক্টোবরে সাঞ্চো জামোরা নাইট উপাধিপ্রাপ্ত হন।
ভাইয়ের মৃত্যুর পর আলফন্সো নির্বাসন থেকে ফিরে আসেন ও মৃত ভাইয়ের সিংহাসন দাবী করেন। এল সিদ আলফন্সোকে মুকুট পড়ান ও তাকে রাজা ঘোষণা করেন। তাস্বত্ত্বেও আলফন্সো ভীত ছিলেন। এল সিদের কাছ থেকে বিশ্বস্ততার কোন প্রমাণ পাননি।
১০৭৪ সালে আলফন্সোর ভাতিজি জিমেনাকে বিয়ে করেন এল সিদ। কেউ কেউ মনে করেন যে, আলফন্সো নিজেই এ বিয়ে পরিচালনা করেছেন। এরফলে এল সিদ তার নজরদারীতে থাকতে পারবেন। আলফন্সো কখনো এল সিদকে সেনাবাহিনীতে ভালো অবস্থানে নিয়ে যাননি ও তাকে জনপ্রিয় হতে বাঁধার কারণ হয়ে দাঁড়িয়েছিলেন।
এল সিদ খুব শীঘ্রই অসহিষ্ণু হয়ে পড়েন। আলফন্সোর অনুমতি ব্যাতিরেকেই তোলেদো শহর দখল করে বসেন। এরফলে আলফন্সো অত্যন্ত উন্মাদের ন্যায় আচরণ করতে থাকেন। তার মন্ত্রণাদাতারা বলতে থাকেন যে, তার অনুমতি ছাড়াই শহর আক্রমণ করে এল সিদ বিশ্বাসঘাতকতা করেছেন ও ভুল তথ্য পরিবেশন করেছেন। তারপর ১০৮১ সালে আলফন্সো কাস্তিলো শহর থেকে তাকে বিতাড়িত করেন।
বেতনভূক্ত ও পেশাদার সৈনিক হিসেবে মুসলিম বাদশাহ সারাগোসার অধীনে কাজ করেন। এ সময়ে এল সিদ খ্রিস্টানদের আক্রমণ প্রতিহত করে পরাজিত করেন ও নিজেকে আরও দক্ষ এবং জেনারেল হিসেবে নিজেকে তুলে ধরেন। এরফলে অন্যান্য রাজা ও জেনারেলগণ ভীতসন্ত্রস্ত হন এই ভেবে যে, এল সিদ তাদেরকে অতিক্রম করে হয়তোবা ক্ষমতায় আরোহণ করে ফেলবেন।
১০ জুলাই, ১০৯৯ সালে ভ্যালেন্সিয়ায় তার দেহাবসান ঘটে। মৃত্যুর পূর্বে তিনি অনেকগুলো শহর দখল করেন। তার মৃত্যুর পর জিমেনা ডায়াজ উত্তরাধিকারী হিসেবে ভ্যালেন্সিয়ার শাসক মনোনীত হন। কিন্তু, ১১০২ সালে তিনিও আলমোরাভিদের কাছে আত্মসমর্পণ করেন।
এল সিদের জীবনী অনেক নাট্যকার ও কবি হৃদয়কে উৎসাহিত করছে।
শাটার আইল্যান্ড (চলচ্চিত্র)

শাটার আইল্যান্ড ("") ২০১০ সালে মুক্তি পাওয়া মার্টিন স্কোরসেজি পরিচালিত ২০০৩ সালে প্রকাশিত শাটার আইল্যান্ড নামক উপন্যাসের উপর ভিত্তি করে নির্মিত একটি নব্য-নোয়ার রহস্য ও মনস্তাত্ত্বিক থ্রিলারধর্মী চলচ্চিত্র। রহস্য ও থ্রিলারধর্মী এই চলচ্চিত্রটি মূলত ইউ এস মার্শাল টেডি ডেনিয়েলের (লিওনার্দো ডিক্যাপ্রিও) মানুষিক হাসপাতাল থেকে লাপাওা হওয়া এক খুনির খোঁজে শাটার আইল্যান্ডের আগমনকে ঘিরে। অতঃপর হাসপাতালে সেবার আড়ালে ভয়াবহ কার্যক্রমের রহস্য উদঘাটনের নিমিওে প্রমাণ খো্ঁজার ব্যর্থ প্রচেষ্টা । অবশেষে নিজেই হাসপাতালটির হারিয়ে যাওয়া মোষ্ট-ওয়ান্টেড রোগী হয়ে যাওয়া নিয়ে এ মুভির কৌতুহলউদ্দীপ্ত কাহিনী।
১৯৫৪ সাল। একজন ইউ.এস.মার্শাল টেডি ড্যানিয়েলস বোস্টন হার্বার এর শাটার আইল্যান্ডের অ্যাশক্লিফ হাসপাতালে যায়। তার সঙ্গী চাককে নিয়ে। তার এই সঙ্গী সদ্যপরিচিত। হাসপাতালটিতে সব মানসিক রোগী এবং ভয়ংকর ক্রিমিনালদের চিকিৎসা করা হয়,যারা মানসিকভাবে অসুস্থ হলেও অনেক সময় ক্ষতিকর হিসেবে প্রমাণিত হতে পারে।সেই হাসপাতালের ৬৭ নং রোগী পলাতক। তাকে খুঁজে বের করতেই তাদের এই যাত্রা। এছাড়াও টেডির আরেকটি উদ্দেশ্য হল তার স্ত্রীর খুনিকে খুঁজে বের করা , যে ঐ হাসপাতালে ভর্তি। খুনির নাম অ্যান্ড্রু লেডিস।হাসপাতালের সাথে বাইরের দুনিয়ার কোন সংযোগ নেই, যেহেতু দ্বীপে তা অবস্থিত।সেখান থেকে পালানোর কোন উপায় নেই। জাহাজ যায় দ্বীপটিতে, তাও নিয়ন্ত্রণ করা হয় দ্বীপ থেকে। দ্বীপ থেকে পালানো প্রায় অসম্ভব। টেডি তার তদন্ত শুরু করে।কিন্তু কোথায় যেন কি মিল নেই!! সে ঠিক বুঝে উঠতে পারে না। সে ঘন ঘন অসুস্থ হয়ে পরে, মাথাব্যথায় কাতরায়। ধীরে ধীরে বুঝতে পারে চমৎকার এক ষড়যন্ত্র চলছে তাকে নিয়ে। সে নিজ ইচ্ছায় তার বউয়ের খুনিকে ধরতে আসেনি, বরং যেন তাকে নিয়ে আসা হয়েছে প্লান করে। সে বিশ্বাস হারাতে শুরু করে হাসপাতালের প্রধানদের উপর। সাহায্যকারী কেউ নেই। নিজের জীবন নিজেকেই বাঁচাতে হবে! এক সময় সে বিশ্বাস হারিয়ে ফেলে নিজের অস্তিত্বের উপর, নিজের পরিচয়ের উপর।
মৃগশিরা

পরস্পর একান্ত কাছাকাছি ক্ষীণপ্রভ ৩টি তারকা মিলে গঠন করেছে ভারতীয় জ্যোতির্বিজ্ঞানএর ২৮ নক্ষত্রের ৫ম এ সদস্যাকে । ঋগ্বেদের ঋষিদের দেয়া নাম যজ্ঞসোম , সৈন্ধান্তিকরা যাকে মৃগশিরা নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের প্রধান তারার নাম Meisah বা Heka () , সঙ্গীরা হলো ফাই ১ ও ২ ।
মৃগশিরা কালপুরুষ নক্ষত্রমন্ডলভুক্ত । আকাশমন্ডলের ৩৬০ অংশের ৫৩ অংশ ২০ কলা(কোণ পরিমাপ একক)]] থেকে ৬৬ অংশ ৪০ কলা পর্যন্ত এর বিস্তৃতি ।
ঋগ্বেদীয় ঋষিরা এ নক্ষত্রকে অগ্রহায়ণীও বলতো কেননা যজ্ঞকারী ঋষিদের বৎসর শুরু ও সমাপ্তিসূচক ছিল এ ক্ষীণজ্যোতির্ময়ী নক্ষত্রটি । অঙ্গিরাপুত্র কুৎসবর্ণিত এ ঋকটিতে তাই বলা হচ্ছে : ' দ্যুতির্ময়ী বক্রসংস্থিত রুদ্রনক্ষত্রের ( অর্থাৎ সৈদ্ধান্তিক আর্দ্রা বা আধুনিক Betelgeuse এর) ক্রান্তদর্শী (অর্থাৎ ক্ষীণপ্রভ ) তারাদি (মৃগশিরাপুঞ্জ) যজ্ঞসাধনের কাল পালনের নিমিত্তে আহ্বাত হয়েছে । সূর্যসরণীর বিক্ষেপসঞ্জাত সুমতিপথের (অর্থাৎ বসুমতী পৃথিবীর পথের) সম্পাতদ্বয়ের (শারদ ও বাসন্তী-বিষুবদ্বয়ের চলনগতি বা Precession) একতম সুদূর কালের জন্য এ দিব্যতারাদি কর্তৃক বরণীয় রয়েছে '। ।
দেবু ভট্টাচার্য

দেবু ভট্টাচার্য (জন্ম: ১ আগস্ট, ১৯৩০ - মৃত্যু: ১৯৯৪) একজন বাংলাদেশী সঙ্গীতজ্ঞ। তিনি গীতিকার হিসেবে সঙ্গীতাঙ্গনে প্রবেশ করলেও পরবর্তীতে একজন নামকরা সুরকার ও সঙ্গীত পরিচালক হিসেব উপমহাদেশে সমাদৃত হন। তিনি মরণোত্তর বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। এছাড়াও লোকমান হোসেন ফকির-এর সাথে যৌথভাবে শ্রেষ্ঠ সঙ্গীত পরিচালক বিভাগে প্রথমবারের মত প্রদত্ত জাতীয় চলচ্চিত্র পুরস্কার অর্জন করেন।
দেবু ভট্টাচার্য ১৯৩০ সালের ১ আগস্ট বাংলাদেশের ব্রাহ্মণবাড়িয়া জেলায় জন্মগ্রহণ করেন। তার জন্মের আগে তার পরিবার থাকতেন বাগেরহাট জেলার ফকিরপুরে। দেবুর বাবার দেওয়া নাম ছিল প্রাণকুমার ভট্টাচার্য। স্কুলে দেবদাস ভট্টাচার্য নামে তার নাম নিবন্ধিত হয়। ১৯৫০ সালে তিনি কলকাতার আর্ট স্কুল থেকে চিত্রকলা বিষয়ে পড়াশুনা শেষ করেন। সেখানে তার শিক্ষক ছিলেন বাংলাদেশের প্রখ্যাত চিত্রকর জয়নুল আবেদীন। পরবর্তীতে তিনি সাহচর্য লাভ করেন আরও দুই স্বনামধন্য চিত্রশিল্পী পটুয়া কামরুল হাসান ও এস এম সুলতান-এর।
দেবু ভট্টাচার্য ১৯৪৫ সালে কর্মজীবন শুরু করেন তিমিরবরণ পরিচালিত একটি অর্কেস্ট্রা গ্রুপে একজন সঙ্গীতজ্ঞ হিসেবে। সেখানেই তিনি গীতিকার ও সঙ্গীত পরিচালক হিসেবে আত্মপ্রকাশ করেন। নাচ ও নাটকেও তার প্রবল আগ্রহ ছিল। খুব অল্প বয়স থেকেই তিনি বাঁশি বাজানোর পারদর্শী ছিলেন। ১৯৫০ সালে ভারতীয় ধ্রুপদী রাগে বাজানো তার কয়েকটি বাঁশি সঙ্গীতের রেকর্ড বাজারে আসে। ১৯৫০ থেকে ১৯৭০-এর দশকে তিনি ধ্রুপদী, লোকসঙ্গীত ও আধুনিক ধারার সঙ্গীত রচনা করেছেন। এই গানগুলোতে তিনি স্থানীয় ও পাশ্চাত্য ধ্রুপদী ঘরানার সমন্বয় ঘটিয়েছেন। এছাড়াও তিনি বাংলাদেশের প্রখ্যাত অনেক কবির দেশপ্রেমমূলক কবিতার আলোকে সঙ্গীত রচনা ও সুর করেছেন। রুনা লায়লার কণ্ঠে দেশপ্রেমমূলক "প্রতিদিন তোমায় দেখি সূর্যের আগে" গানটি তার এক আসাধারন সৃষ্টি।
দেবু ভট্টাচার্যের পৃষ্ঠপোষকতায় বাংলাদেশী ও পাকিস্তানি অনেক সঙ্গীত শিল্পী প্রতিষ্ঠা অর্জন করেছেন। ১৯৬০-এর দশকে তিনি পাকিস্তানের কণ্ঠশিল্পী গজল সম্রাট মেহেদী হাসান, সুরাইয়া মুলতানীকর, ও আহমদ রুশদী ও বাঙালি সঙ্গীতশিল্পীদের মধ্যে বশির আহমেদ, শাহনাজ রহমতুল্লাহ, ফেরদৌসী রহমান, রুনা লায়লা প্রমুখের মাধ্যমে তিনি উপমহাদেশে বাংলা সঙ্গীত ও সংস্কৃতিকে জনপ্রিয় করে তোলেন। তার অনুপ্রেরণাতেই আলতাফ মাহমুদ বড় মাপের কণ্ঠশিল্পী ও সঙ্গীত পরিচালক হিসেবে গড়ে ওঠেন।
টেলিভিশন ও মঞ্চে তার জীবনের সর্বশেষ পরিবেশনা ছিল জ্যাজ শিল্পী চিকো হেরম্যান-এর সঙ্গে একটি যৌথ ফ্ল্যুট-সিম্ফনি।
দেবু ভট্টাচার্য ১৯৯৪ সালে মৃত্যুবরণ করেন।
প্রেস ট্রাস্ট অব ইন্ডিয়া

প্রেস ট্রাস্ট অব ইন্ডিয়া বা পিটিআই হল ভারতের সবচেয়ে বড় সংবাদ সংস্থা। এর সদর দপ্তর নতুন দিল্লিতে অবস্থিত। এটি পাঁচ শতাধিক ভারতীয় সংবাদপত্রের অমুনাফাভোগী সমবায় সংগঠন এবং ২০১৬ সালের ২২ জানুয়ারি মোতাবেক এর পূর্ণকালীন কর্মী সংখ্যা এক সহস্রাধিক।
কোলা ইউনিয়ন, বদলগাছী

কোলা ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার একটি ঐতিহ্যবাহী অঞ্চল হল কোলা ইউনিয়ন। বদলগাছী সদর থেকে ৭ কিলোমিটার পূর্ব দিকে ভান্ডারপুর বাজারে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,কোলা ইউনিয়ন মোট জনসংখ্যা ২৫,৪৮৭ জন (প্রায়) ।
কোলা ইউনিয়নের গড় সাক্ষরতার হার শতকরা ৫২.৬৪ ভাগ (পুরুষ ৫৪.০২%,মহিলা ৪৮.৯৫%)। এই ইউনিয়ন পরিষদে ০৯টি সরকারি প্রাথমিক বিদ্যালয়,০৮টি বে-সরকারি রেজিঃ প্রাঃ বিদ্যালয়,০২টি উচ্চ বিদ্যালয়,০১টি কলেজ এবং ০৪টি মাদ্রাসা রয়েছে।
এই ইউনিয়ন পরিষদে মোট ৩৬টি গ্রাম আছে। 
এগুলো হলোঃ
১) চকতাহের ২) ঝাড়ঘরিয়া ৩) কেশাইল ৪) চকরুকুনপুর ৫) ভান্ডারপুর ৬) আদিত্যপুর ৭) পারআধাইপুর ৮) লালুহার ৯) আক্কেলপুর ১০) ভোলারপালশা ১১) কোলারপালশা ১২) নিরলী ১৩) চকবোয়ালী ১৪) খামারআক্কেলপুর ১৫) কোলা ১৬) পুখুরিয়া ১৭) কয়াভবানীপুর ১৮) তেঘরিয়া ১৯) গয়রা ২০) তেতুলিয়া ২১) হুদ্রাকুড়ি ২২) বনগ্রাম ২৩) নিমুরিয়া ২৪) সেমাহার ২৫) শালুককুড়ি ২৬) নন্দাহার
ভারতের উচ্চ-গতির রেল

ভারতে কোনো উচ্চ-গতির রেলপথ বা "বুলেট ট্রেন" পরিচালিত নয়, যদিও মোট ৮টি উচ্চ-গতির রেলপথকে অনুমোদন দেওয়া হয়েছে, যার মধ্যে মুম্বই ও আহমেদাবাদের মধ্যে উচ্চ-গতির রেলপথ নির্মাণাধীন। ২০২৩ সালের হিসাব অনুযায়ী, ভারতের সবচেয়ে দ্রুত ট্রেন পরিষেবা হচ্ছে গতিমান এক্সপ্রেস ও বন্দে ভারত এক্সপ্রেস।
মুম্বই ও আহমেদাবাদের মধ্যে ৫০৮ কিমি দৈর্ঘ্যের উচ্চ-গতির রেলপথ নির্মাণাধীন এবং পরিকল্পনা অনুযায়ী এর সর্বোচ্চ বেগ ৩২০ কিমি প্রতি ঘণ্টা। এই রেলপথটি বহুল প্রচলিত ব্রড গেজের জায়গায় আদর্শ গেজ ব্যবহার করবে এবং এতে জাপানের শিনকানসেন প্রযুক্তি ব্যবহার করা হবে। এর মাধ্যমে প্রায় ৩ ঘণ্টার মধ্যে দুই শহরের মধ্যে যাত্রী বহন করবে এবং এর টিকিটের মুল্য বিমানের তুল্য হবে। এই প্রকল্পটি ডিসেম্বর ২০২৩-এর মধ্যে সম্পূর্ণ হওয়ার কথা ছিল, কিন্তু মূলত মহারাষ্ট্রে জমি অধিগ্রহণের সমস্যা ও কোভিড-১৯ এর বৈশ্বিক মহামারীর জন্য এটি অক্টোবর ২০২৮-এ সম্পূর্ণ হওয়ার প্রত্যাশা করা হয়েছে। তবে সুরাট ও বিলিমোরার মধ্যবর্তী অংশ ২০২৬-এ চালু হওয়ার পরিকল্পনা করা হয়েছে।
১৮ ডিসেম্বর ২০০৯-এ রেল মন্ত্রক সংসদের সামনে পেশ করা "ভিশন ২০২০"-তে আঞ্চলিক উচ্চ-গতির প্রকল্প বাস্তবায়নের পরিকল্পনা করেছিল, যা ২৫০–৩৫০ কিমি প্রতি ঘণ্টা বেগে পরিষেবা প্রদান করবে এবং বিভিন্ন বাণিজ্যিক, পর্যটন ও তীর্থ কেন্দ্রদের সংযুক্ত করবে।
২০১৪-এর সাধারণ নির্বাচনে ভারতীয় জনতা পার্টি (বিজেপি) হীরক চতুর্ভুজ নামক উচ্চ-গতির রেল প্রকল্পের ইচ্ছাপ্রকাশ করেছিল, যা কলকাতা, চেন্নাই, দিল্লি ও মুম্বইকে উচ্চ-গতির রেল দ্বারা সংযুক্ত করবে। এই প্রকল্পকে পরবর্তী রাষ্ট্রপতির বক্তৃতায় নতুন সরকারের অগ্রাধিকার হিসাবে অনুমোদিত করা হয়েছিল। ১ কিমি উচ্চ-গতির রেল ট্র্যাক নির্মাণের খরচ থেকে -এর মধ্যে অনুমান করা হয়েছিল, যা সাধারণ রেল ট্র্যাক নির্মাণের চেয়ে প্রায় ১০–১৪ গুণ বেশি।
রেল মন্ত্রকের পরিভাষা অনুযায়ী, কোনো রেলপথে উপর ট্রেন ১৬০–২০০ কিমি প্রতি ঘণ্টার মধ্যে পরিচালিত হলে সেটি সেমি-হাই-স্পিড বা অর্ধ-উচ্চ-গতির রেলপথ এবং ১৬০ কিমি প্রতি ঘণ্টার কম বেগে পরিচালিত হলে সেটি কনভেনশনাল রেলপথ হিসাবে পরিগণিত হয়। আন্তর্জাতিক রেল সঙ্ঘের পরিভাষা অনুযায়ী, নতুন রেলপথের ক্ষেত্রে বাণিজ্যিক বেগ ২৫০ কিমি প্রতি ঘণ্টার বেশি কিংবা উন্নীত রেলপথের ক্ষেত্রে বাণিজ্যিক বেগ ২০০ কিমি প্রতি ঘণ্টার বেশি হলে সেটি উচ্চ-গতি হিসাবে পরিগণিত হয়। জুলাই ২০২৩-এর হিসাব অনুযায়ী, ৫০৮ কিমি উচ্চ-গতির রেলপথ নির্মাণাধীন এবং ১৭৪ কিমি তুঘলকাবাদ–আগ্রা ক্যান্টনমেন্ট রেলপথ সেমি-হাই-স্পিড বেগের উপযুক্ত।
ভারতের উচ্চ-গতির রেল নেটওয়ার্কের প্রস্তাবিত সর্বোচ্চ বেগ ৩০০–৩৫০ কিমি প্রতি ঘণ্টার মধ্যে, এবং অনুপ্রবেশ রোখার জন্য উচ্চ-গতির রেলপথকে উড়াল রেলপথ হিসেবে পরিকল্পনা করা হয়েছে। সিস্ট্রা, ইটালফের, রাইটস লিমিটেড, মট ম্যাকডোনাল্ড, ইনেকো, প্রইন্টেক, আয়েসা, জাপান এক্সটার্নাল ট্রেড অর্গানাইজেশন (জেট্রো) ইত্যাদি সংস্থা এর সম্ভাব্যতা যাচাই করেছেন।
আধাইপুর ইউনিয়ন

আধাইপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার ৭নং আধাইপুর ইউনিয়ন পরিষদ। এই দক্ষিণে নওগাঁ জেলা সদর ও পূর্বে আক্কেলপুর অবস্থিত। উপজেলা সদর থেকে বাস/সিএনজি/অটোরিক্সা/ভুটভুটি/ভ্যান হল যোগাযোগ মাধ্যম।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,আধাইপুর ইউনিয়ন মোট জনসংখ্যা ২৩,৬১৬ জন। ( পুরুষ-১২,২৩০ জন, মহিলা-১১,৩৮৫ জন) ।
২০০১ এর শিক্ষা জরীপ অনুযায়ী, আধাইপুর ইউনিয়নের গড় সাক্ষরতার হার শতকরা ৪৩.৩৫ ভাগ। এই ইউনিয়ন পরিষদে ০৯টি সরকারি প্রাথমিক বিদ্যালয়,০৭টি বে-সরকারি রেজিঃ প্রাঃ বিদ্যালয়,০৩টি উচ্চ বিদ্যালয়,০১টি কারিগরী কলেজ এবং ০৩টি মাদ্রাসা রয়েছে।
একটি এতিমখানাও রয়েছে।
এগুলো হলোঃ
১) বিষ্ণুপুর ২) রসূলপুর ৩) পারিচা ৪) চরুইহাসা ৫) জিয়াশিমুলিয়া ৬) লক্ষ্মীকোল ৭) ব্যাশপুর ৮) আধাইপুর ৯) হসিমপুর ১০) মাঝুরা ১১) উত্রাশন ১২) ওকরবাড়ী ১৩) শ্রীপুর ১৪) সেনপাড়া ১৫) শ্রীকৃষ্ণপুর ১৬) উত্তরমির্জাপুর ১৭) কামালপুর ১৮) চকআলম ১৯) চকমোহন ২০) চকবনমালী ২১) কসবা ২২) মাধবপাড়া ২৩) মুক্তিনগর ২৪) সাদিশপুর ২৫) দেউলিয়া ২৬) কাষ্টডোব ২৭) জগন্নাথপুর ২৮) চকজয়দেব ২৯) কার্তিকাহার ৩০) বেগুনজোয়ার ৩১) বসন্তপুর ৩২) ইন্দ্রশগুনা ৩৩) শাহারপুর ৩৪) পরমাননন্দপুর ৩৫) বৈকুন্ঠুপুর ৩৬) পাতরাবাড়ী ৩৭) সত্যপাড়া ৩৮) বসনই ৩৯) কাশিয়ারা ৪০) তিলাবদলী ৪১) পাতকোলা ৪২) খাগড়া।
কসবা গ্রামে কহর দরিয়া এবং হানিফা সোনা ভানের বাড়িভিটা।
গতিমান এক্সপ্রেস

গতিমান এক্সপ্রেস হল ভারতের প্রথম উচ্চতর-গতির রেল। এটি দিল্লি এবং ঝাঁসির মধ্যে চলে। এর সর্বোচ্চগতি এবং বর্তমানে ভারতে ট্রেন ১৮ এবং টালগো ট্রেনসেট সহ ডাব্লুডিপি ৪ ২০০৯৯ 'আরাবল্লী' র পরে দ্রুততম ট্রেন। ট্রেনটি, ১লা এপ্রিল ২০১৮ থেকে, হজরত নিজামউদ্দিন থেকে ঝাঁসি জংশন রেলস্টেশন পর্যন্ত যাত্রা করতে ২৬৫ মিনিট সময় নেয়। এর গড় গতিবেগ ।
অক্টোবর ২০১৪ সালে, এই রেলপথ পরিষেবাটি শুরু করার জন্য ভারতীয় রেল রেলওয়ে সুরক্ষা কমিশনের কাছে সুরক্ষা শংসাপত্রের জন্য আবেদন করেছিল।
২০১৫ সালের জুনে, ট্রেনটির কথা আনুষ্ঠানিকভাবে ঘোষণা করা হয়েছিল। ট্রেনটি ৫ই এপ্রিল ২০১৬ সালে চালু হয়েছিল এবং নিজামউদ্দিন ও আগ্রা ক্যান্টনমেন্টের মধ্যে যাত্রাপথটি ১০০ মিনিটের মধ্যে শেষ করে।
এই ট্রেনে লোকোমোটিভ ডাবলিউএপি-৫ ইঞ্জিন ব্যবহৃত হয়। গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়। সমস্ত কামরাই এলএইচবি কামরা। এই ট্রেনে ১২টি কামরা রয়েছে এবং দুটি মালপত্র সহ জেনারেটর ভ্যান আছে, যেদুটিকে এন্ড - অন - জেনারেটর ভ্যান (ইওজি) বলা হয়। ৮ টি কামরা বাতানুকুল চেয়ার কার এবং বাকি ২ টি কামরা বাতানুকুল এক্সিকিউটিভ চেয়ার কার।
ট্রেনটি শতাব্দী এক্সপ্রেসে ব্যবহৃত প্রায় একই রকম তকমা ব্যবহার করে, অতিরিক্ত থাকে একটি হলুদ রঙের পটি।
পুরো গমনপথটি বিদ্যুতায়িত হওয়ায়, গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়।
ট্রেনটিতে ২ টি বাতানুকুল এক্সিকিউটিভ চেয়ার কার কামরা এবং ৮ টি বাতানুকুল চেয়ার কার কামরা রয়েছে। ট্রেনটিতে বায়ো-টয়লেট, অগ্নি বিপদ ঘণ্টা, জিপিএস - ভিত্তিক যাত্রী তথ্য ব্যবস্থা এবং স্লাইডিং দরজা আছে। ট্রেনটিতে পরিষেবার জন্য, বিমান সংস্থাগুলির মতো, ট্রেনের হোস্টেস রয়েছে, এবং যাত্রীরা বিনামূল্যে ওয়াই-ফাই এবং মাল্টিমিডিয়া ব্যবহার করতে পারে। উত্তর ভারতীয় এবং দক্ষিণ ভারতীয় রন্ধনপ্রণালীতে নিরামিষ এবং আমিষ উভয়ই খাবার পাওয়া যায়।
গতিমান এক্সপ্রেস (ট্রেন নং - ১২০৫০), গড়ে, তার নির্ধারিত সময়ের চেয়ে ২ মিনিট আগে ঝাঁসি রেলস্টেশনে পৌঁছে যায়।
ট্রেনটি হজরত নিজামউদ্দিন থেকে সকাল ৮টা ১০মিনিটে আইএসটি ছেড়ে আগ্রা ক্যান্টনমেন্টে থামে সকাল ৯টা ৫০মিনিট নাগাদ এবং সকাল ৯ টা ৫৫ মিনিটে আগ্রা থেকে রওনা হয়ে সকাল সোয়া ১১ টা নাগাদ গোয়ালিয়রে পৌঁছায়। এটি ২ মিনিটের জন্য গোয়ালিয়রে থামে এবং তারপরে ঝাঁসির দিকে যাত্রা শুরু করে ঝাঁসিতে পৌঁছয় ১২টা ৩৫ মিনিটে (আইএসটি)।
ফেরার সময়, ১২০৪৯ গতিমান এক্সপ্রেস ঝাঁসি থেকে ছেড়ে যায় দুপুর ৩টে ০৫মিনিটে এবং ১ ঘণ্টার মধ্যে অর্থাৎ, ৪টে ০৫মিনিটে গোয়ালিয়রে পৌঁছয়। ২ মিনিট নির্ধারিত থামার পরে এটি আগ্রা ক্যান্টনমেন্টে পৌঁছে যায় বিকেল ৫ টা ৪৫ মিনিটে এবং সন্ধ্যা ৫টা ৫০মিনিটে যাত্রা শুরু করে এটি হজরত নিজামমুদ্দিন পৌঁছে যায় সন্ধ্যা সাড়ে সাত টায়।
২০১৭ সালে ১২০৫০ গতিমান এক্সপ্রেসের গড় বিলম্ব ছিল ২৭ মিনিট। 
গতিমান এক্সপ্রেস মোট ১০টি কামরা রয়েছে। এর মধ্যে দুটি হল এক্সিকিউটিভ বাতানুকুল চেয়ার কার এবং বাকি আটটি বাতানুকুল চেয়ার কার।
গাতিমান এক্সপ্রেসকে, নিয়মিতভাবে, বৈদ্যুতিক লোকোমোটিভ ডব্লিউএপি -৫ ইঞ্জিন টেনে নিয়ে যায়। গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়। লোকোমোটিভগুলি টিপিডাব্লুএস (ট্রেন সুরক্ষা এবং সতর্কতা ব্যবস্থা) দিয়ে সজ্জিত।
Train Running Status History
সাগর বন্দর

সাগর বন্দর (ইংরাজি:Sagar Port) হল পশ্চিমবঙ্গ রাজ্যের দক্ষিণ চব্বিশ পরগনা জেলার সাগর দ্বীপ এর দক্ষিণ-পশ্চিম তীরে বঙ্গোপসাগর এর উপকূলের প্রস্তাবিত " গভীর সমুদ্র বন্দর"।এই বন্দরের গভীরতা হবে ১০.৫ মিটার।বন্দরটি তৈরির জন্য গঙ্গা সাগরে স্থান নির্বাচন করা হয়েছে।এই বন্দর ভারতের সাগর মালা প্রকল্প এর অংশ হিসাবে গড়া হবে।
বর্তমান কলকাতা বন্দর বা কলকাতা- হলদিয়া বন্দরের নাব্যতা কমে যাওয়ায় বন্দরের পণ্য আমদানি রপ্তানি কমেছে।এই কারণে পশ্চিমবঙ্গে সাগরদ্বীপে ১০.৫ মিটার গভীরতার বন্দর গড়া হচ্ছে যেখানে কলকাতা বন্দর এর গভীরতা ও হলদিয়া বন্দরের গভীরতা ।
প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে।
বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখণ্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে মুড়িগঙ্গা নদীর ওপর দিয়ে মুড়িগঙ্গা সেতু। 
এইসড়ক তথা রেলসেতু নির্মাণের বিষয়ে বিস্তারিত প্রকল্প রিপোর্ট তৈরি করেছে জাতীয় মহাসড়ক এবং পরিকাঠামো উন্নয়ন নিগম লিমিটেড (এনএইচআইবিসি এল)। সেতুটির নির্মাণে ব্যয় হবে ১৮২২ কোটি টাকার মতো। এই সড়ক তথা রেল সেতুটিকে জাতীয় মহাসড়ক ও রেল নেটওয়ার্কের সঙ্গে যুক্ত করে তোলার কাজও শুরু হয়েছে পুরোদমে। প্রকল্পটির সুষ্ঠু রূপায়ণে ১১৭নম্বর জাতীয় মহা সড়কটিকে একটি চার লেনের রাস্তায় রূপান্তরিত করার প্রস্তাবেনীতি গতভাবে সম্মতি জানিয়েছে কেন্দ্রীয় সড়ক পরিবহন ও মহাসড়ক দপ্তর। কাকদ্বীপ থেকে জোকা হয়ে এই চার লেনের রাস্তা সম্প্রসারিত হবে সাগরদ্বীপের রেল তথা সড়ক সেতুপর্যন্ত। এই বন্দরটিকে মূল ভূখণ্ডের রেল নেটওয়ার্কের সঙ্গে যুক্ত করতে প্রয়োজনীয় সমীক্ষার কাজে অনুমোদন মিলেছে রেল পর্ষদের কাছ থেকে।
মারিয়াচি

মারিয়াচি (; ) লাতিন আমেরিকার সঙ্গীতের একটি গোত্র। কমপক্ষে উনবিংশ শতকে মেক্সিকোর পশ্চিমাংশে এর উৎপত্তি ঘটেছে। মেক্সিকোয় সঙ্গীতের এ ধারাটি ভীষণ জনপ্রিয়। অনেক মেক্সিকো সংস্কৃতি একে মারিয়েত্তি নামেও ডাকা হয়। মারিয়াচি বলতে কখনো সঙ্গীত, সঙ্গীত দল বা শুধুমাত্র একজন সঙ্গীতশিল্পীর ক্ষেত্রেও ব্যবহার করা হয়। এছাড়াও এটি মেক্সিকোর সংস্কৃতির অংশ হয়ে দাঁড়িয়েছে। এ ধারার সঙ্গীতে বেহালা, ট্রাম্পেট, গিটার, ভিহুয়েলা, গুইটারন এবং কখনোবা হার্প বাদ্যযন্ত্র ব্যবহার করা হয়ে থাকে।
মূলতঃ ব্যান্ডেই মারিয়াচি গান গাওয়া হয় ও মঞ্চে পরিবেশন করা হয়ে থাকে। এছাড়াও সেলেনা ও আলেজান্দ্রো ফার্নান্দেজের ন্যায় বিখ্যাত কণ্ঠশিল্পী একাকী মারিয়াচি সঙ্গীত স্থায়ীভাবে ধারণ ও মঞ্চে পরিবেশন করে থাকেন।
২০১১ সালে ইউনেস্কো কর্তৃপক্ষ মেক্সিকোর আরও ছয়টি তালিকার সাথে মারিয়াচিকেও বোধগম্য সাংস্কৃতিক উপাদান হিসেবে উল্লেখ করেছে।
লোকমান হোসেন ফকির

লোকমান হোসেন ফকির একজন বাংলাদেশী সঙ্গীতজ্ঞ। তিনি একজন গীতিকার, সুরকার ও সঙ্গীত পরিচালক হিসেবে প্রসিদ্ধ। একুশের গানের অন্যতম একজন সুরকার তিনি। সঙ্গীতে অবদানের জন্য মরণোত্তর বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। চলচ্চিত্রের গানে অবদানের জন্য দেবু ভট্টাচার্য-এর সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।
লোকমান হোসেন ফকির ১৯৩৪ সালের ২২ অক্টোবর তৎকালীন ব্রিটিশ ভারতের (বর্তমান বাংলাদেশ) টাঙ্গাইল জেলার ভুয়াপুরের নিকরাইল গ্রামে জন্মগ্রহণ করেন।
লোকমান হোসেন ফকির ১৯৬০ সালে বেতার কণ্ঠশিল্পী হিসাবে কর্মজীবন শুরু করেন। পরবর্তীতে ১৯৬৫ সালে তিনি বেতার ও টেলিভিশনে গীতিকার ও সুরকার হিসেবে কাজ করেন। তিনি মূলত লোক সঙ্গীত-এ পারদর্শিতা অর্জন করেন। তার রচিত ও সুরকৃত "আবার জমবে মেলা, বটতলা হাটখোলা" গানটি ব্যাপক সমাদৃত। চরিত্রহীন চলচ্চিত্রের সঙ্গীত পরিচালনার জন্য দেবু ভট্টাচার্যের সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কারে অর্জন করেন। তার রচিত গ্রন্থসমূহের মধ্যে "আমি শুনছি" কবিতার বই ও "লোকমান ফকিরের গান" গীতি কবিতা উল্লেখযোগ্য।
লোকমান হোসেন ফকির ১৯৯১ সালের ২৩ এপ্রিল মৃত্যুবরণ করেন।
লোমহর্ষক চলচ্চিত্রের তালিকা

এই ভুক্তিটিতে কালানুক্রমিকভাবে সবচেয়ে ভয়াবহ লোমহর্ষক চলচ্চিত্রের তালিকা দেওয়া হল।
লাস লাজাস পবিত্রস্থান

লাস লাজাস পবিত্রস্থান (Spanish: "Santuario de Las Lajas") দক্ষিণ কলম্বিয়ার নারিনো ডিপার্টমেন্ট এলাকায় অবস্থিত একটি ব্যাসিলিকা গির্জা। ইপিয়ালেস পৌরসভা কর্তৃক এটি পরিচালিত হচ্ছে। এর অভ্যন্তর ভাগ দিয়ে গুয়াইতারা নদী গভীর খাদ দিয়ে প্রবাহিত হচ্ছে।
বর্তমান গির্জাটি ১ জানুয়ারি, ১৯১৬ তারিখ থেকে ২০ আগস্ট, ১৯৪৯ তারিখের মধ্যে স্থানীয়দের অর্থায়ণে গোথিক রিভাইভাল ধরনে পুণঃনির্মাণ করা হয়েছিল। সমান্তরাল পাথর থেকে লাজা নামটি এসেছে।
প্রতি বছর হাজারো ধর্মপ্রাণ রোমান ক্যাথলিক এখানে আসেন। ১৯৫২ সালে ভ্যাটিকান থেকে যাজকীয় পদের জন্য রাজ্যাভিষেকের অনুমোদন লাভ করে ও তারপর ছোট ব্যাসিলিকা ১৯৯৪ সালে প্রতিষ্ঠা করে। এটি ১০০ মিটার উঁচু।
গির্জা নির্মাণের পিছনে বিষ্ময়কর ঘটনা লুকিয়ে রয়েছে। ১৭৫৪ সালে আমেরেন্ডীয় মারিয়া মুইসেস ও তার বধির কন্যা প্রচণ্ড ঝড়ের কবলে পড়েন। এদিক-ওদিক ছোটাছুটি করার এক পর্যায়ে মুইসেস আশ্চর্যান্বিত হন যখন তার কন্যা বলে উঠল, 'মেস্তিজা আমায় ডাকছেন'। সে লাজার উপরে উজ্জ্বল আলোকিত আভার দিকে অঙ্গুলি নির্দেশ করে।
এরপর থেকেই ভার্জিন মেরিকে ঘিরে এলাকাটি জনপ্রিয় তীর্থক্ষেত্র হিসেবে গড়ে উঠে। মাঝেমধ্যে অদ্ভুতুড়ে ঘটনার কথা প্রকাশিত হয়। পাথরের ছবিটি আজও দৃশ্যমান।
১৭৯৭ রিওবাম্বা ভূমিকম্প

১৭৯৭ রিওবাম্বা ভূমিকম্প ৪ ফেব্রুয়ারি ১২:৩০ ইউটিসিতে সংঘটিত হয়েছিল। ইকুয়েডরের রিওবাম্বা শহরসহ আন্তঃআন্দীয় উপত্যকার অনেক শহরে এ ভূমিকম্প অনুভূত হয়েছিল।
এ ভূমিকম্পে প্রায় ৪০,০০০ ব্যক্তির জীবনহানি ঘটে। মার্কালি স্কেলে এটির মান ছিল ১১ ও রিক্টার স্কেলে ভূকম্পনের মাত্রা ছিল ৮.৩। ইকুয়েডরের ইতিহাসে এটি সর্বাপেক্ষা মারাত্মক দুর্যোগ হিসেবে আখ্যায়িত করা হয়ে থাকে। ১৮০১-০২ মৌসুমে আলেকজান্ডার ফন হামবোল্ট এ ভূমিকম্প নিয়ে গবেষণার জন্য এলাকা পরিদর্শনে এসেছিলেন।
এলাকার উল্লেখযোগ্য ক্ষয়-ক্ষতি হয়েছিল যা কিটোর পূর্বাংশে ও রিওবাম্বার ৬০ কিলোমিটার দক্ষিণ পর্যন্ত বিস্তৃত ছিল। গুয়ারান্দা, আম্বাতো, লাতাকাঙ্গা নগর এবং সাকুইসিলি ও বানোস শহরেও এর প্রভাব পড়ে। তন্মধ্যে রিওবাম্বা ও কুইরো শহরে ব্যাপক ভূমিধ্বস হয়। টাঙ্গুরাহুয়া আগ্নেয়গিরির কাছে বহমান পাসতাজা নদী প্রায় আশি দিন বাঁধ আকারে ছিল।
হামবোল্টের বিশ্লেষণে দেখা যায় যে, এ ভূমিকম্পে অপরিমেয় ক্ষতিসাধিত হয়েছে। অনেকের মৃতদেহ লিকান নদীর অপর প্রান্তে অবস্থিত কালকা পাহাড়ের কয়েকশত ফুট উঁচুতে দেখতে পাওয়া যায় যা আদৌ বিশ্বাসযোগ্য নয়।
তিনি ত্রিশ থেকে চল্লিশ হাজার ব্যক্তির প্রাণহানির কথা বলেছেন। কিন্তু সাম্প্রতিক গবেষণায় সর্বাধিক ছয় হাজার ব্যক্তির প্রাণহানি ঘটেছে বলে জানা যায়।
ভূমিকম্পটি তিন থেকে চার মিনিটব্যাপী স্থায়ী ছিল।
রিওবাম্বা শহরটি এর পূর্বেকার অবস্থানের প্রায় ২০ কিলোমিটার উত্তর-পূর্বাংশে পুনরায় প্রতিষ্ঠিত হয়। বর্তমানে ঐ স্থানে ছোট্ট শহর কাজাবাম্বা গড়ে উঠেছে।
জেমা আর্টারটন

জেমা ক্রিস্টিনা আর্টারটন (জন্ম ২ ফেব্রুয়ারি ১৯৮৬) একজন ব্রিটিশ অভিনেত্রী। আর্টারটন হাস্যরসাত্মক চলচ্চিত্র "সেন্ট ট্রিনিয়ান্স"-এ অভিনয়ের মাধ্যমে চলচ্চিত্রের জগতে প্রবেশ করেন। জেমস বন্ড চলচ্চিত্র ধারাবাহিকে "কোয়ান্টাম অব সোলেস"(২০০৮) চলচ্চিত্রে অভিনয়ের মাধ্যমে তিনি ব্যাপক সাফল্য ও প্রশংসা অর্জন করেন। এই কাজের জন্য তিনি শ্রেষ্ঠ নবাগত বিভাগে এম্পায়ার পুরস্কার লাভ করেন। তিনি "ক্ল্যাশ অব দ্য টাইটান্স" (২০১০), "" (২০১০), "বাইজানন্টাম (চলচ্চিত্র)" (২০১৩) এবং "" (২০১৩)এ গ্রেটেল চরিত্রের কারণে আরও পরিচিত।
আর্টারটন ১৯৮৬ সালের ২রা ফেব্রুয়ারি কেন্ট হাসপাতালে জন্মগ্রহণ করেন। তারঁ মা শেলী এ্যনি ("née" Heap), একজন পরিষ্কারকারী এবং বাবা ব্যারি আর্ট্রাটন একজন খোদাইকারী
তিনি গ্রাভেসেন্ড গ্রামার স্কুল এ ভর্তি হন। সেখানের একটি স্থানীয় নাটকে অভিনয় করে সেরা অভিনেত্রীর পুরস্কার জিতেন।
আর্টারটন ১৬ বছর বয়সে নর্থ ওয়েস্ট কেন্ট কলেজে ভর্তি হন। সেখান থেকে সরকারিভাবে রয়্যাল একাডেমি অব ড্রামাটিক আর্ট (RADA)-এ যোগদানের সুযোগ পান। ২০০৮-এ RADA থেকে ডিগ্রী লাভ করেন।
আর্টারটন হাস্যরসাত্মক চলচ্চিত্র "সেন্ট ট্রিনিয়ান্স"-এ অভিনয়ের মাধ্যমে চলচ্চিত্রের জগতে প্রবেশ করেন। ২০০৮ সালে তিনি জেমস বন্ড চলচ্চিত্র ধারাবাহিকে "কোয়ান্টাম অব সোলেস"(২০০৮) চলচ্চিত্রে অভিনয় করেন। ১৫০০ প্রার্থীর মধ্য থেকে বাছাইকৃত আর্টারটন বন্ড কন্যা স্ট্রবেরি ফিল্ডস চরিত্রে অভিনয় করেন। এই কাজের জন্য তিনি শ্রেষ্ঠ নবাগত বিভাগে এম্পায়ার পুরস্কার লাভ করেন।
তিনি "ক্ল্যাশ অব দ্য টাইটান্স" (২০১০) ও "" (২০১০) চলচ্চিত্রে গুরুত্বপূর্ণ পার্শ্ব চরিত্রে এবং "টামারা ড্রিউ" চলচ্চিত্রে প্রধান চরিত্রে অভিনয় করেন। ২০১১ সালে তিনি বাফটা উদীয়মান তারকা বিভাগে মনোনীত হন। ২০১২ সালের নভেম্বর মাসে তিনি মারাকেচ আন্তর্জাতিক চলচ্চিত্র উৎসবের মূল প্রতিযোগিতার জুরি সদস্য হিসেবে নির্বাচিত হন।
আর্টারটন জেরেমি রেনারের বিপরীতে মারপিটধর্মী রোমহর্ষক চলচ্চিত্র "" (২০১৩)-এ গ্রেটেল চরিত্রে অভিনয় করেন। এই ত্রিমাত্রিক চলচ্চিত্রটির পটভূমি হল হান্সেল ও গ্রেটেলকে অপহরণ করা ডাইনিকে হত্যা করার ১৫ বছর পর। চলচ্চিত্রটি ২০১৩ সালের ২৫শে জানুয়ারি মুক্তি পায়।
আর্টারটন ২০১০ সালের ৫ জুন ইতালিয়ান স্টিফানো কাটেলিকে বিয়ে করেন। কাটলি স্পেনের একটি প্রাইভেট কোম্পানিতে ফ্যাশন ব্যবস্থাপক হিসেবে কাজ করেন। ২০১৩ এর শুরতে তারা পৃথক হয়ে যান। ২০১৬ এর শুরুতে তিনি নতুন করে ফ্রেন্স চলচ্চিত্র প্রযোজক ফ্রাঙ্কলিন ওহেনসেনিন এর সঙ্গে সম্পর্কে জড়ান.
বাংলাদেশ পুলিশ একাডেমী

বাংলাদেশ পুলিশ একাডেমী বাংলাদেশ পুলিশের একটি পুলিশ প্রশিক্ষণ কেন্দ্র। এটি রাজশাহী শহর থেকে ২০ মাইল দূরে পদ্মা নদীর পূর্ব পাড়ে সারদায় অবস্থিত। ব্রিটিশ সরকার কর্তৃক একাডেমীটি প্রতিষ্ঠিত হয়।
একটা সময়ে এই স্থানটি ছিল ওলন্দাজদের বাণিজ্য ও বসতি। পরবর্তীতে এটি ১৮৩৫ সালে রবার্ট ওয়াটসন অ্যান্ড কোম্পানির প্রধান কার্যালয় হিসেবে ব্যাবহার করা হয়। পরবর্তী সময়ে এই সম্পত্তিটি ব্রিটিশ সরকার ১৯১০ সালে ২৫০০০ টাকাই ক্রয় করে নেয়। এই সম্পত্তিটির পুরো জায়গা ছিল ১৪২.৬৬ একর। এই সম্পত্তিটি কিনে নেবার মুল উদ্দেশ্য ছিল পুলিশ অফিসার্স কেন্দ্র নির্মাণ করা। মেজর এইচ চামনীর ওপর পরবর্তীতে এই দায়িত্ব এসে পড়ে। এর পর ১৯১২ সালে পুলিশ অফিসার্স কেন্দ্রটি নির্মাণের কাজ শুরু হয়।
প্রতিষ্ঠার পর থেকেই অবিভক্ত বাংলার বিভিন্ন স্থান থেকে বিভিন্ন পদমর্যাদার পুলিশগণ এসে প্রশিক্ষন নিতে থাকে। যদিও ভারত বিভাগের পর থেকে এই একমাত্র অ্যাকাডেমি টাই ছিল পাকিস্থানের উভয় অংশের পুলিশ সার্ভিস এ কর্মরত সবার একমাত্র প্রশিক্ষন কেন্দ্র। কিন্তু বাংলাদেশ স্বাধীন হবার পর এটিই এদেশের সমস্ত পদমর্যাদার পুলিশ দের প্রশিক্ষনের জন্য একমাত্র স্থানে পরিনত হয়।
যাবতীয় স্থাপনা সহ ১৪২.৬৬ একর এলাকা বেষ্টিত এ সম্পত্তি ১৯১০ সালে ব্রিটিশ সরকার ২৫০০০ টাকায় ক্রয় করে। পুলিশ অফিসার্স প্রশিক্ষণ কেন্দ্র প্রতিষ্ঠার লক্ষ্যে মেজর এইচ চামনীর ওপর একাডেমী স্থাপনের দায়িত্ব অর্পণ করা হয়। ১৯১২ সালের জুলাই মাসে একাডেমী প্রতিষ্ঠার কাজ শুরু হয়। রাজশাহী শহর থেকে প্রায় ২০ মাইল পূর্বে পদ্মাপাড়ের সারদাহ্-এর বড়কুঠি ব্যবহার হচ্ছে অফিসার্স মেস হিসেবে আর ছোটকুঠি হলো প্রিন্সিপালের বাসভবন। এছাড়াও রয়েছে আরো প্রাচীন ইমারত।
মারিয়া দে জায়াস

মারিয়া দে জায়াস ওয়াই সতোমেয়র (; জন্ম: ১২ সেপ্টেম্বর, ১৫৯০ -মৃত্যু: ১৬৬১) মাদ্রিদে জন্মগ্রহণকারী স্পেনীয় সাহিত্যের স্বর্ণযুগের প্রমিলা লেখক ছিলেন। অনেকসংখ্যক আধুনিক সমালোচকদের মতে, আধুনিক নারীবাদী সাহিত্যের অগ্রপথিক তিনি। অন্যদিকে কারও কারও মতে, মারিয়া দে জায়াস সাধারণ জনপ্রিয় লেখক হিসেবে পরিচিত। দে জায়াসের লিখিত গল্পের নারী চরিত্রগুলো স্পেনীয় সমাজে গাড়ী থেকে আলোকিত পাঠক পর্যন্ত সীমাবদ্ধ অথবা তাদেরকে সঠিক পথে থেকে জীবনযাত্রা করার পরামর্শ দেয়া হয়েছে।
পদাতিক বাহিনীর ক্যাপ্টেন ফার্নান্দো দ্য জায়াস ওয়াই সতোমেয়র এবং মারিয়া কাতালিনা দে বারাসা'র কন্যা ছিলেন তিনি। ১২ সেপ্টেম্বর, ১৫৯০ তারিখে স্যান সেবাস্তিয়ান চার্চে তার বাপ্তিষ্মা হয়।
১৬৩৭ সালে দে জায়াস তার প্রথম উপন্যাসসমগ্র নভেলাস আমোরোসাস ওয়াই এজিমপ্লারেস জারাগোজা থেকে প্রকাশ করেন। দশ বছর পর তিনি তার দ্বিতীয় সংগ্রহ দেসেনগানোস আমোরোসাস প্রকাশিত হয়। লা ট্রাইসিওন এন লা আমিস্তাদ শীর্ষক নাটক রচনাসহ অনেকগুলো কবিতাও রচনা করেন দে জায়াস।
তিনি তার সময়কালে বেশ কিছুসংখ্যক সেরা পুরুষ লেখকদের কাছ থেকেও মূল্যায়িত হয়েছিলেন। তার অন্যতম শুভাকাঙ্খী ছিলেন লোপ দ্য ভেগা। তিনি তার বেশ কয়েকটি কবিতা তাকে উৎসর্গ করেছিলেন। এছাড়াও, আলন্সো দ্য কাস্তিলো সলোরজানো তাকে সিবিলা দে মাদ্রিদ নামে নামাঙ্কিত করেন।
সপ্তদশ ও অষ্টাদশ শতকে তার কর্মগুলো স্বীকৃতি পেলেও উনবিংশ শতকে তার প্রভাব কমতে থাকে। বিংশ শতকের শেষদিকে এগুলোর আকর্ষণ একেবারেই কমে যায়।
দে জায়াসের সর্বাপেক্ষা উল্লেখযোগ্য কীর্তি হচ্ছে ১৬৩৭ সালে প্রকাশিত নভেলাস আমোরোসাস ওয়াই এজিমপ্লারেস। এমিলিয়া পার্দো বাজান আরও একবার জায়াসের সাহিত্যকর্মকে সম্মুখে নিয়ে এসেছিলেন। বাজান মাদ্রিদের অভিজাত সম্প্রদায়কে ঘিরে গল্পগুলো লিখেছেন। বিংশ শতাব্দীতে এসেও স্পেনের নারীবাদী সাহিত্যে মাত্র এক কিংবা দুইজন লেখিকা রয়েছেন। কিন্তু সপ্তদশ শতকে দে জায়াস ও অন্যান্য লেখকসহ তার অনুসারী স্পেনীয় ও ইংল্যান্ডের আফরা বেন শিক্ষানুরাগীদের কাছে চলে এসেছেন বা নতুন করে তাদের কাছে প্রথম স্তরের কাজকর্মে পুনরায় আবিষ্কৃত হচ্ছেন।
তার মৃত্যুর সঠিক তারিখ নিয়ে বিভ্রান্তির সৃষ্টি হয়। মৃত্যুর সনদগুলোয় ১৬৬১ ও ১৬৬৯ লেখা রয়েছে।
পুনর্বসু

ভারতীয় জ্যোতির্বিজ্ঞান অনুসারে ২৮ নক্ষত্রের ৭ম সদস্যা যুগ্নতারা, যাদেরকে সৈন্ধান্তিকরা শুধু পুনর্বসু নামে ও প্রাচীন ঋগ্বেদীয় ঋষিরা অদিতি ও দিতি নামে ডাকতো। আধুনিক জ্যোতির্বিজ্ঞান অনুসারে এই নক্ষত্রভুক্তদ্বয়ের আমরা পাই মিথুন রাশির উজ্জ্বল দুই সদস্য Pollux () ও Castor ()।
ভারতীয়দের কল্পবিলাসী মনন স্বয়ং স্রষ্টাকেই জ্ঞান ও প্রজ্ঞা দিয়ে উপলব্ধি না ক'রে বরং অবাধ কল্পনা ও ধারণা দিয়ে যার যার মত বর্ণনা ক'রে আসছে সেই প্রাচীন কাল থেকে, সেখানে আকাশএ দৃশ্যমান জ্যোতিষ্ক (গ্রহ-উপগ্রহ-তারা-নক্ষত্র)রাতো কল্পচরিত্র হিসেবে উৎকৃষ্ট উপাদান।
তাই হিন্দু-সংস্কৃতি (যার পরিচিত অতিসরলীকৃত নাম হিন্দুধর্ম) সেই ঋগ্বেদযুগ থেকেই রচনা ক'রে চলেছে অজস্র কল্পগাথা।
ফাকান্দো কাবরাল

ফাকান্দো কাবরাল (জন্ম: ২২ মে, ১৯৩৭ -মৃত্যু: ৯ জুলাই, ২০১১) লা প্লাতায় জন্মগ্রহণকারী বিশিষ্ট আর্জেন্টেনীয় গায়ক, গীতিকার ও দার্শনিক ছিলেন। 'নো সয় দে আকুই নি সয় দে আলা' শীর্ষক গানে সুর করে সর্বাধিক পরিচিত পেয়েছেন তিনি। তার গানগুলো স্পেনীয় ভাষায় আলবার্তো কর্তেজ অনুবাদ করেছিলেন।
সচরাচর ধরে নেয়া হয় যে, কাবরাল কখনো নির্দিষ্ট রাজনৈতিক আন্দোলনের সাথে জড়িত নন। তাস্বত্ত্বেও তিনি বেশ কয়েকবছর যাবৎ যুদ্ধ-সংঘর্ষ থামাতে শান্তিবাদে জড়িয়ে পড়েন।
বিশ্বব্যাপী ভ্রমণের পর ১৯৮০-এর দশকে শুরুতে নিজ জন্মভূমিতে ব্যাপক জনপ্রিয়তা পান। মালভিনাস যুদ্ধের পর আর্জেন্টেনীয় বেতারে অংশগ্রহণের ফলেই তার এ সাফল্য আসে। এছাড়াও, লাতিন আমেরিকার দেশগুলোয় তার অবিশ্বাস্য জনপ্রিয়তা ছিল। পেরু ও মেক্সিকোকে তিনি দ্বিতীয় জন্মভূমি হিসেবে আখ্যায়িত করতেন। ঐ দেশগুলোয় তার সঙ্গীত আয়োজনের অনেক পূর্বেই টিকেট বিক্রী হয়ে যেতো।
১৯৯৬ সালে তাকে ইউনেস্কো কর্তৃক শান্তির বার্তাবাহক হিসেবে ঘোষণা করা হয়েছিল।
নয় বছর বয়স পর্যন্ত কথা বলতে পারতেন না। চৌদ্দ বছর বয়স পর্যন্ত অশিক্ষিত ছিলেন তিনি। ৪০ বছর বয়সে বিপত্নীক হন ও ৪৬ বছর বয়সে বাবার সাথে স্বাক্ষাৎ করেন। তার শৈশবকাল তেমন বর্ণাঢ্যময় ছিল না। খুব ছোটবেলায় বাড়ী থেকে বের হয়ে যান ও জীবিকা নির্বাহে সকল ধরনের কাজে অংশগ্রহণ করতেন। শুরুতে হোঁচট খেলেও তিনি তার গান, কবিতা ও রচিত ৬৬টি বইয়ের মাধ্যমে অগণিত লোকের দৃষ্টি আকর্ষণ করতে সক্ষম হয়েছেন। নয় বছর বয়সেই মা ও ভাই-বোনদের সহায়তার লক্ষ্যে চার শতাধিক কিলোমিটার হাঁটেন। ঐ সময়ে তার বাবা তাদের ছেড়ে অন্যত্র চলে যান। বাড়ী ছেড়ে চলে যাবার সময় তার মাকে বলেছিলেন, এটি আমার দ্বিতীয় ও সর্বশেষ উপহার হিসেবে আমি তোমাকে দেব।
মার দেল প্লাতায় চলে যান ও একটি হোটেলে কাজ পান। দোকানের স্বত্ত্বাধিকারী তার গিটার দেখে তাকে গান পরিবেশন করার সুযোগ দেন। তিনি গান লিখেছেন যা অগণিত লোক উজ্জ্বীবিত হয়েছেন। মাদার তেরেসার সাথেও তার স্বাক্ষাৎ ঘটেছে। আটটি ভিন্ন ভাষায় ১৬৫-এর অধিক দেশ ভ্রমণ করেন।
শুরুতে তার নাম ছিল এর ইন্দিয়ো গাসপারিনো। ১৯৭৮ সালে তার স্ত্রী ও এক বছর বয়সী কন্যা পিএসএ ফ্লাইট ১৮২ ক্যালিফোর্নিয়ার সান দিয়েগোতে বিধ্বস্ত হলে তারা নিহত হন। তিনি প্রায় অন্ধ হয়ে যাচ্ছিলেন। এমনকি হাঁড়ের ক্যান্সারেও আক্রান্ত হয়েছিলেন। বিশ বছর বয়সে চিকিৎসাকালে ডাক্তার তাকে কয়েকমাস বেঁচে থাকার কথা বলেছিলেন। কিন্তু তিনি দীর্ঘজীবন লাভ করে সকলের অনুকরণীয় থাকেন।
মঞ্চে গান পরিবেশনের উদ্দেশ্যে গুয়াতেমালা সফর করেন। নিহত হন তিনি। ৯ জুলাই, ২০১১ তারিখে লা অরোরা আন্তর্জাতিক বিমানবন্দরের উদ্দেশ্যে যাবার পথে গুয়াতেমালা সিটিতে আততায়ীর হাতে গুলিবিদ্ধ হয়ে নিহত হন তিনি।
মেক্সিকান মুর‌্যালবাদ

মেক্সিকান মুর‌্যালবাদ ১৯২০-এর দশকে শুরুতে মেক্সিকোয় প্রচলিত শিল্পধর্মী সামাজিক ও রাজনৈতিক বার্তার মাধ্যমে দেশকে একত্রিত রাখার আন্দোলন। মেক্সিকোর বিপ্লবোত্তর গভীর ক্ষত ও বিশ্বযুদ্ধের ধাক্কাকে সামলাতে একদল মেক্সিকান চিত্রকর এর নেতৃত্ব দেন। এরফলে বাস্তবতাবোধ জন্মায় এবং আরও চাহিদার সৃষ্টি করে, সামাজিক, রাজনৈতিক এবং অর্থনৈতিক বিপ্লবের সূচনা ঘটে। পরফিরিও ডায়াজের বিপক্ষে মধ্যবিত্ত ও নিম্নবিত্ত শ্রেণী একত্রিত হয়।
যখন আলভারো অব্রেগন ক্ষমতায় আসেন, তখন অনেক পরিবর্তন সাধিত হয়। তিন মিলিয়ন হেক্টর জমি কৃষকদের কাছে পুণঃবণ্টন করা হয়। শিক্ষাব্যবস্থার উন্নয়ন ঘটানোসহ শিল্পকর্মা বিকাশে প্রয়োজনীয় অর্থ বরাদ্দ করা হয়। অর্থের কিছু অংশ আদিবাসীদের অতীত ও শিক্ষিত ব্যক্তিদের মুর‌্যাল চিত্র নির্মাণে ব্যয় করা হয়।
১৯২১ সালে মেক্সিকো সরকারী শিক্ষা বিভাগের সচিব হিসেবে হোস ভাস্কোসেলোসকে সাময়িকভাবে আলভারো অব্রেগন কর্তৃক নিয়োগপ্রাপ্ত হন। ৯০%-এর অধিক জনগোষ্ঠীকে নিরক্ষর দেখতে পান তিনি। তাদেরকে সহজে শিক্ষা প্রদানের একটি পদ্ধতি খুঁজে বের করেন ভাস্কোসেলোস। হোস ভাস্কোসেলোস ড. আতল জেরারডো মুরিলোকে নিয়োগ দেন।
ডাব্লিউডাব্লিউএফ নো মার্সি

ডাব্লিউডাব্লিউএফ নো মার্সি হল ২০০০ সালে মুক্তিপ্রাপ্ত পেশাদারি কুস্তি ভিডিও গেম। এটা নিনতেন্দো ৬৪ কন্সোলে মুক্তি পেয়েছিল এবং প্রকাশ করেছিল টিএইচকিউ। এটা ওয়ার্ল্ড রেসলিং ফেডারেশনের বার্ষিক প্রতি-দর্শনে-পরিশোধ ইভেন্টের নাম অনুযায়ী নামকরণ করা হয়েছে। "নো মার্সি" ১৯৯৯ এর "ডাব্লিউডাব্লিউএফ রেসলম্যানিয়া ২০০০" এর অনুসারব তৈরি করা হয়েছে, এবং নিনতেন্দো ৬৪ এর শেষ ডাব্লিউডাব্লিউএফ গেম। "নো মার্সি" খেলয়াড় আর সমালোচকদের কাছ থেকে প্রশংসা পেয়েছে।
পশ্চিম লাইন (মুম্বই শহরতলি রেল)

পশ্চিম লাইন, মহারাষ্ট্রের, মুম্বই মহানগর অঞ্চলে জনপরিবহন পরিষেবা প্রদানকারী ভারতীয় রেলের, পশ্চিম রেল কর্তৃক পরিচালিত মুম্বই উপনগরীয় রেলের পশ্চিম তট বরাবর ধবমান লাইনটিই পশ্চিম লাইন। এই, পশ্চিম লাইনে স্থানীয় ট্রেনের জন্য মোট ৩৬টি স্টেশন আছে। এই লাইনের প্রথম তথা দক্ষিণ প্রান্তের স্টেশন টি চার্চগেট স্টেশন এবং উত্তর প্রান্তের স্টেশনটির নাম ডাহাণু রোড।
‡ চিহ্নিত স্টেশনগুলিতে চার্চগেট থেকে ছাড়া ট্রেন ৫টা অপরাহ্ণ থেকে ৮টা অপরাহ্ণ সময়ে থামে না।
চার্চগেট স্টেশন মুম্বইউপনগরীয় রেলের প্রথম ও দক্ষিণ প্রান্তে অবস্থিত একটি টার্মিনাস। স্টেশনটি শুধুমাত্র স্থানীয়/লোকাল ট্রেনের জন্য টার্মিনাস হিসেবে ব্যবহার করা হয় দূরপাল্লার অথবা মালগাড়ির জন্য চার্চগেট স্টেশন ব্যবহৃত নয়।
উপরের তালিকাটিতে উল্লেখিত স্টেশনগুলি পশ্চিম লাইনের দক্ষিণ প্রান্তীয় স্টেশন থেকে ক্রমাগত উত্তরদিকে এগোনো হয়েছে।
নিচে ছকটিতে বিগত কয়েকবছরে পশ্চিম লাইনে যাত্রী পরিসংখ্যান দেওয়া হল
পুষ্যা

অনতিউজ্জ্বল ৩ তারা মিলে গড়েছে পুষ্যা বা তিষ্যা নামের ভারতীয় জ্যোতির্বজ্ঞানের ২৮ নক্ষত্রের ৮ম এ সদস্যাকে । প্রাচীন তথা ঋগ্বেদীয় ঋষিদের দেয়া নাম ব্রহ্মণস্পতি , বাচস্পতি , বৃহস্পতি ইত্যাদি , সৈন্ধান্তিকরা যাকে পুষ্যা বা তিষ্যা নামে চিহ্নিত করেছে । আধুনিক জ্যোতির্বিজ্ঞান অনুসারে এই নক্ষত্রের নাম Delta (ডেল্টা ক্যাংক্রাই) Gama (গামা ক্যাংক্রাই) Theta (থেটা ক্যাংক্রাই) ।
কর্কট নক্ষত্রমন্ডলভুক্ত পুষ্যা বা তিষ্যা পৃথিবী দৃশ্য আকাশমন্ডলের ৩৬০ অংশের ৯৩ অংশ ২০ কলা থেকে ১০৬ অংশ ৪০ কলা (3°20"-16°40" Cancri) পর্যন্ত বিস্তৃত । শীত ও বসন্ত নিশায় এ নক্ষত্রের অনতিদীপ্ত তারাদিবেষ্টিত অগণিত নীহারিকাপুঞ্জের আভাস মনোযোগী দৃষ্টিতে ধরা পড়ে ।
নক্ষত্র (চন্দ্রনিবাস)
অশ্লেষা

অনতিউজ্জ্বল ৫ তারা মিলে গড়েছে অশ্লেষা নামের ভারতীয় জ্যোতির্বজ্ঞানের ২৮ নক্ষত্রের ৯ম এ সদস্যাকে। প্রাচীন তথা ঋগ্বেদীয় ঋষিদের দেয়া নাম অহি বা সাপ, সৈন্ধান্তিকরা বলে অশ্লেষা। আধুনিক জ্যোতির্বিজ্ঞান অনুসারে এই নক্ষত্রের নাম ঈষিতিনী, মালতিনী, অতিনী, রোদিনী ও পীনোন্নতিনী ।
বাসুকি নক্ষত্রমন্ডলভুক্ত অশ্লেষা পৃথিবী থেকে দৃশ্য আকাশমন্ডলের ১০৬ অংশ ৪০ কলা থেকে ১২২ অংশ (16°40'-30° Hydra) পর্যন্ত বিস্তৃত ।
ঋগ্বেদীয় ঋষি ঋজিস্বা অহি তথা সাপ তথা অশ্লেষা নক্ষত্রের বন্দনায় বলছে : ' সূর্যতল্য সুজ্যোতিষ্ক অগ্নিজিভী দ্বিজন্মা ঋতসাপ, সত্যপালক এই দক্ষপিতৃনাগ তার সুমহান তেজোবীথি দেবতাদের সর্বান্তে প্রয়াণ করতে দিয়েছে।
ঋগ্বৈদিক ঋষি

প্রাচীনত্ব ও সমন্বয়বাদী হিন্দুধর্মের যাবতীয় বিষয়ধারার উৎস হিসেবে ঋগ্বেদ সর্বাধিক গুরুত্বপ্রাপ্ত গ্রন্থ। তাই এ গ্রন্থটির পুনর্পাঠ ও আদ্যোপান্ত বিশ্লেষণ সত্যনিষ্ঠতার প্রয়োজনে জরুরী। এ প্রচেষ্টার অংশ হিসেবে এখানে বর্ণানুক্রমিকভাবে ঋগ্বেদ রচয়িতা ঋষিদের পূর্ণাঙ্গ তালিকা দেয়া হলো। ঋষিদের রচিত সূক্ত ও ঋকাদির সাথে সংশ্লিষ্ট দেবতা তথা প্রার্থ্য বা আরাধ্য বা উপাস্যও উল্লেখিত হলো। এক্ষেত্রে মনে রাখতে হবে যে সকল সূক্তে প্রার্থ্য নেই, সেক্ষেত্রে সূক্তের বিষয়কেই প্রার্থ্য ব'লে বেদ সংকলনের প্রাথমিক যুগ থেকেই উল্লেখ করা হয়েছে।
মোট ৩২৯ জন ঋষি ও ২৮ জন ঋষিকার রচনার সংকলন ঋগ্বেদ। কিছু সূক্ত ও ঋক এককরচনা নয়, সেগুলোকে প্রথম বন্ধনীতে ( ) আর বিকল্প রচনাগুলোকে (অর্থাৎ যে সূক্তের রচক হিসেবে অন্য কারও নামও বিকল্প রচক হিসেবে উল্লেখিত রয়েছে) দ্বিতীয় বন্ধনীতে { } দেখানো হয়েছে।
 প্রা অঙ্গিরা ভৃগু
বৃহস্পতি হিরণ্যস্তুপ সব্য
ভরদ্বাজ
কুজকো ঘরানা

কুজকো ঘরানা () পেরুর কুজকো এলাকায় রোমান ক্যাথলিক ধর্মাবলম্বীদের তত্ত্বাবধানে গড়ে উঠা শিল্পকলাভিত্তিক প্রতিষ্ঠান। ১৬শ, ১৭শ ও ১৮শ শতাব্দীতে ঔপনিবেশিক আমলে এটি গঠিত হয়েছিল। তবে কেবলমাত্র কাজকো শহরেই এর কার্যক্রম থেমে থাকেনি। আন্দেজের বিভিন্ন শহরেও এর কার্যক্রম পরিচালিত হয়েছিল। পাশাপাশি ইকুয়েডর ও বলিভিয়ায় বর্তমানে পরিচালিত হচ্ছে।
১৫৩৪ সালে স্পেনীয়দের মাধ্যমে ইনকা সাম্রাজ্য দখলের পর এর প্রচলন শুরু হয়। একে প্রথম শিল্পকলায়ধর্মী কেন্দ্র হিসেবে বিবেচনা করা হয়ে থাকে যাতে আমেরিকায় ইউরোপীয় শিল্পকলার কৌশল পদ্ধতিগতভাবে প্রয়োগ করা হয়েছে।
কাস্কুইরা চিত্রকর্ম ধর্মীয় চিত্রের একটি ঘরানা ও উপদেশ প্রদানের উদ্দেশ্যে তৈরী করা হয়েছে। স্পেনীয়দের প্রধান উদ্দেশ্য ছিল ইনকাদের ক্যাথলিক ধর্মে দীক্ষিত করা। তারা একদল ধর্মীয় চিত্রশিল্পীকে কাস্কোয় প্রেরণ করেছিল। ঐ সকল চিত্রশিল্পী কিউচুয়া জনগোষ্ঠী ও মেস্তিজোসদের জন্য বিদ্যালয় প্রতিষ্ঠা করে। তাদেরকে তারা অঙ্কন ও তৈলচিত্র সম্পর্কে শিক্ষা প্রদান করেন। কাস্কুইরা পদবী শুধুমাত্র কাস্কো শহরের অধিবাসী বা আদিবাসী চিত্রশিল্পীদের জন্যেই প্রযোজ্য ছিল না, বরঞ্চ স্পেনীয় ক্রিয়োলেসদের ক্ষেত্রেও প্রযোজ্য ছিল।
বিশপ ম্যানুয়েল দে মলিনেদো ওয়াই অ্যাঙ্গুলো কাজকো চিত্রশিল্পীদের প্রধান পৃষ্ঠপোষকতা প্রদান করেন। তিনি ইউরোপীয় চিত্রকর্ম ও তার তৈরী চিত্রকর্ম পেরুভীয় চিত্রশিল্পীদেরকে দান করেন। তিনি উদ্যোক্তার ভূমিকা পালন করেন এবং বাসিলিও সান্তা ক্রুজ পুমাকলাও, অ্যান্টোনিও সিঞ্চি রোকা ইনকা ও মার্কোস রিভেরা'র ন্যায় চিত্রশিল্পীদেরকে আর্থিকভাবে সহায়তা করেছিলেন।
১৬৮৮ সালে স্পেনীয় বংশোদ্ভূত ও কাজকে অঙ্কনশিল্পের মেসতিজো সম্প্রদায়ের সদস্যরা ভারতীয় চিত্রশিল্পীদেরকে শিক্ষা প্রদান করেন। এরফলে অগণিত কুইচুয়া ভারতীয় চিত্রশিল্পীরা নিজেদের রূপরেখা নিয়ে নিজেকে তৈরী করেন। এতে তারা সর্বশেষ ইউরোপীয় চিত্রকর্মগুলোকে ভিত্তি হিসেবে গ্রহণ করেন। এছাড়াও তারা ইনকা সাম্রাজ্যের চিত্রকর্মকেও উপজীব্য করে চিত্রকর্ম তৈরী করেন যা খ্রিস্টান ধর্মের ভিত্তি ও সাংস্কৃতিক গৌরবের মিশেল ছিল। কাস্কুইনা ধরনের চরিত্রে কুইচুয়া চিত্রকর দিয়েগো কুইস্পে টিটোর শিল্পকর্মকে ঘিরে গড়ে উঠেছে বলে বিশ্বাস করা হয়ে থাকে।
কাস্কুইনা চিত্রকর্মে ধর্মীয় বিষয়, পরিপ্রেক্ষিতসহ লাল, হলুদ ও মৃত্তিকা রঙের আধিপত্য ছিল। এছাড়াও, সোনালী পাতার ব্যবহারও উল্লেখযোগ্য ছিল; বিশেষ করে কুমারীমাতা মেরির চিত্রকর্মে এর ব্যবহার সবিশেষ লক্ষ্যণীয়। কাস্কুইনো চিত্রকরেরা বাইজেন্টেনীয়, ফ্লেমীয় ও ইতালীয় রেঁনেসার চিত্রকর্মের সাথে মিল রেখে চিত্র অঙ্কন করতেন। তবে, ইউরোপীয় শিক্ষকদের কাছ থেকে গৃহীত শিক্ষা থেকে নিজেদেরকে অনেকাংশেই মুক্ত রাখতে পেরেছেন। তারা উজ্জ্বল রং ও নাটকীয় চিত্র উপস্থাপন করতো। এছাড়াও, নিজস্ব উদ্ভিদ ও প্রাণীকে চিত্রকর্মে প্রচ্ছদপটে ব্যবহার করা হতো।
ওয়ারিয়র অ্যাঞ্জেলস কাস্কুইনা চিত্রকর্মের বিখ্যাত উপাদান ছিল।
রিও উৎসব

রিও দি জানেইরো উৎসব () ঐতিহাসিক, সামাজিক ও ধর্মীয় প্রেক্ষাপটে বিশ্বের অত্যন্ত জনপ্রিয় মিলনমেলা ও উৎসবরূপে পরিচিত। ফেব্রুয়ারি, ১৮৯২ থেকে ধারাবাহিকভাবে পাঁচদিনব্যাপী ব্রাজিলে রিও উৎসব অনুষ্ঠিত হয়। সাংবার্ষিকভিত্তিতে লেন্টের পূর্ব অনুষ্ঠিত এ উৎসবে প্রতিদিন বিশ লক্ষেরও অধিক ব্যক্তি রাস্তাগুলোয় অংশ নেন। ১৭২৩ সালে সর্বপ্রথম রিও দি জেনেরিওতে এ উৎসব উদযাপিত হয়েছিল।
বর্তমানে রাস্তায় অনুষ্ঠিত এ উৎসবটি সাম্বা উৎসবের তুলনায় প্রায় পাঁচগুণ বেশি বড়। সাম্বা, শোভাযাত্রা, উত্তর-পশ্চিমাঞ্চলীয় ছন্দসহ স্নাফ থেকে বিটলস পর্যন্ত তুলে ধরা হয়।
২০০৪ সাল থেকে বিশ্বের সর্ববৃহৎ উৎসব হিসেবে বুক অব রেকর্ডসে অন্তর্ভুক্ত হয়েছে। যে-কোন সময়ে, যে কোন স্থানে তিন শতাধিক বান্দাস অংশ নিয়ে থাকে। সাংস্কৃতিক অনুষ্ঠান ও সাম্বা স্কুল, মাসুয়েরাদেসের ন্যায় পার্টিগুলো তাদের চিরাচরিত পোশাক পরিধান করে এতে অংশ নেয়। এছাড়াও এতে সাংস্কৃতিক, সঙ্গীত ও যৌনতার সম্মিলন ঘটেছে। ৮০ ও ৯০-এর দশকে রাস্তায় উদযাপিত শহরের এ উৎসবে ব্যাপকমাত্রায় সাম্বা স্কুল, ব্লক ও স্ট্রিট ব্যান্ডের শোভাযাত্রা উত্তরোত্তর বৃদ্ধি পায়। এরফলে গিনেস বুকে এ উৎসব শীর্ষস্থান লাভ করে। রিও উৎসব উচ্চ মর্যাদাসম্পন্ন সাংস্কৃতিক অনুষ্ঠানরূপে বিবেচিত হয়ে আসছে। ইন্টারনেটের ফান পার্টি সাইট একে বিশ্বের সেরা পার্টিরূপে আখ্যায়িত করে। সেরা উৎসব হিসেবে একে ধারাবাহিকভাবে তুলে ধরছে।
রাস্তায় উদযাপিত উৎসবটিতে নৃত্য ও বাদ্যযন্ত্রসহকারে স্থানীয়দের পদচারণায় মুখরিত হয়ে উঠে।
সচরাচর উৎসবটি শুক্রবারে শুরু হয় এবং ছাই বুধবারে শেষ হয়। কিন্তু শোভাযাত্রায় বিজয়ীদেরকে উৎসব শেষ হবার পরবর্তী শনিবারে পুনরায় নিয়ে আসা হয়ে থাকে।
কোলাজেন ইনডাকশন থেরাপি

কোলাজেন ইনডাকশন থেরাপি (সিআইটি) মাইক্রোনিডিলিং অথবা ত্বক নিডলাইন হিসেবে পরিচিত, যা হচ্ছে একটি সৌন্দর্য বর্ধন সম্পর্কিত চিকিৎসা পদ্ধতি যেক্ষেত্রে ত্বককে বারবার অতি ক্ষুদ্র, জীবাণুমুক্ত সূঁচ দ্বারা ছিদ্র করা হয়ে থাকে । কোলাজেন ইনডাকশন থেরাপি অন্যান্য যেসব ক্ষেত্রে মাইক্রোনিডিলিং ডিভাইস ত্বকে ব্যবহার করা হয় এমন চিকিৎসা পদ্ধতি যেমন ট্রান্সডার্মাল ড্রাগ প্রয়োগ, টিকা ইত্যাদি থেকে পৃথক করা উচিত । এ চিকিৎসা পদ্ধতির মাধ্যমে ব্রণের গর্ত, পক্সের দাগ, গর্ভকালীন ফাটা দাগ, চোখের নিচে ফোলাভাব, টাক মাথার চিকিৎসা ইত্যাদি সমস্যার সমাধান করা হয়ে থাকে ।
এটা একটি চিকিৎসা পদ্ধতি যার গবেষণা চলমান অবস্থায় রয়েছে কিন্তু দাগ এবং ব্রণ সহ ত্বকের নানা সমস্যায় চিকিৎসা পদ্ধতিটি ইতিমধ্যেই ব্যবহৃত হয়েছে । 
পদ্ধতিটির ক্ষেত্রে সাধারণত একটি বিশেষ ডিভাইস বা যন্ত্র যা একটি ম্যানুয়াল ঘূর্ণায়মান ডিভাইস বা একটি স্বয়ংক্রিয় মাইক্রোনিডল স্ট্যাম্পিং ডিভাইস হিসেবে কাজ করতে পারে, ব্যবহৃত হয়ে থাকে । ঘূর্ণায়মান যন্ত্রটি, যা "মাইক্রো রোলার" নামেও পরিচিত ১৯৯০ সালের শেষের দিক হতে ব্যবহৃত হয়ে আসছে এবং বিভিন্ন নামে বাজারজাত করা হয়েছে, যেমন ডার্মারোলার যন্ত্রটি যা হোর্স্ট লেইবল দ্বারা আবিষ্কৃত হয় এবং ২০০০ সালে পেটেন্ট লাভ করে । স্বয়ংক্রিয় মাইক্রোনিডল স্ট্যাম্পিং ডিভাইস, বা "মাইক্রোনিডিলিং পেনস", সাধারণত একটি মোটর দ্বারা চালিত হয় এবং ফ্রিকোয়েন্সি (স্ট্যাম্প/সেকেন্ড) এবং মাইক্রোনিডল বা সুক্ষ সূচগুলোর গভীরতা নিয়ন্ত্রণ করা যেতে পারে । এই "মাইক্রোনিডিলিং পেনগুলো" বিভিন্ন ব্র্যান্ড নাম, যেমন স্কিন পেন, ডার্মাপেন এবং মাইক্রোপেন নামে বাজারজাত করা হয়ে থাকে ।
মাদ্রিদ দখল

মাদ্রিদের যুদ্ধ, মাদ্রিদ দখল ১৯৩৬ থেকে ১৯৩৯ সময়কালে সংঘটিত স্পেনীয় গৃহযুদ্ধ চলাকালীন বেশ কয়েকটি যুদ্ধ সমতুল্য ঘটনা। এ যুদ্ধটি মাদ্রিদের প্রতিরক্ষা নামেও পরবর্তীকালে পরিচিত পায়। প্রায় আড়াই বছর স্পেনের রাজধানী মাদ্রিদ দখল করা হয়েছিল। ১৭ ও ১৮ জুলাই ১৯৩৬ তারিখে জেনারেল মোলা পরিকল্পিতভাবে সামরিক অভ্যুত্থান ঘটিয়ে ক্ষমতা দখল করেছিলেন। এরফলে তিনি স্পেনীয়দের রক্ষণাবেক্ষণে মরক্কো ও স্পেনের উত্তরাংশ নিজের নিয়ন্ত্রণে রেখেছিলেন। মাদ্রিদ করায়ত্ত করতে ব্যর্থ হওয়ায় পরবর্তীকালে মাউন্টেন সদরদপ্তর ও ক্যাম্পের পতন ঘটে। এরফলে সরকার দ্বিতীয় স্পেনীয় প্রজাতন্ত্রের নিয়ন্ত্রণভার গ্রহণ করে। বিদ্রোহী সেনাবাহিনীর মাদ্রিদ শহর দখল প্রধান সামরিক লক্ষ্যবস্তুতে পরিণত হয়। জেনারেল মোলার নেতৃত্বাধীন উত্তরাঞ্চলীয় সেনাবাহিনী এবং পরবর্তীকালে দক্ষিণ পশ্চিমাংশ জেনারেল ভারেলা ও কর্নেল ইয়াগুই কর্তৃক সামরিক বাহিনী পরিচালিত হয়েছিল।
জুলাই, ১৯৩৬ সালে স্পেনের এ অভ্যুত্থানের পর থেকে নভেম্বরের শুরুর দিক পর্যস্ত বিদ্রোহী সামরিক বাহিনী নাজী জার্মানি ও ফ্যাসিবাদী ইতালির কাছ সামরিক রসদ সরঞ্জামাদি ও সামরিক বাহিনীর সৈনিকদের সহযোগিতা লাভ করেছিল। অন্যদিকে প্রজাতন্ত্রী সরকার মাদ্রিদের যুদ্ধের শুরুতে সোভিয়েত ইউনিয়নের অংশগ্রহণের পূর্ব-পর্যন্ত কোন সহায়তা পায়নি। সেন্ট্রাল প্লেটুতে অনুষ্ঠিত এ যুদ্ধে উভয় পক্ষের সেনাবাহিনীকে সামরিক অভিযান পরিচালনায় কোন বাঁধার মুখোমুখি হতে হয়নি। তুলনামূলকভাবে উভয়পক্ষের জন্যেই সুবিধাজনক ছিল। ব্যতিক্রম ছিল সেন্ট্রাল সিস্টেমের উত্তরের পর্বতগুলো। এ পরিকল্পনায় উদ্যোগী ভূমিকা পাল করেন জেনারেল মোলা। মূলতঃ ফার্স্ট অর্গানিক বিভাগকে সহায়তার লক্ষ্যে এ পরিস্থিতির সৃষ্টি করেন তিনি। সংঘর্ষের সমূহ আশঙ্কায় রাজধানী দখলের জন্য অবস্থান করতে থাকেন। রাজনৈতিক, সামরিক, কৌশলগত ও অর্থনৈতিক কেন্দ্রবিন্দুসহ মাদ্রিদের অবস্থান এবং প্রজাতান্ত্রিক সরকারের রাজনৈতিক ও সংসদীয় আসনও তাঁর স্থিরতায় ভূমিকা রাখে। কিন্তু গুয়াদারামার যুদ্ধে পাম্পলোনা, ভালাদোলিদ ও বার্গোস থেকে বাঁধার প্রাচীর গড়ে উঠায় সিয়েরা বন্দরের দিকে তিনি অগ্রসর হতে পারেননি ও আগস্টের শুরুতে তাঁর বাহিনী স্থিতাবস্থায় অবস্থান করে। ঐ অবস্থায় আর্মি আফ্রিকায় অবস্থানরত দক্ষিণাঞ্চলীয় বাহিনীর নিয়ন্ত্রণকারী জেনারেল ফ্রাঙ্কো গুরুত্বপূর্ণ ভূমিকা পালনে অগ্রসর হন।
অক্টোবর, ১৯৩৬ সালে দখলকৃত এলাকা ফ্রাঙ্কোর সেনাবাহিনী ২৮ মার্চ, ১৯৩৯ তারিখে দখল করে। স্পেনীয় প্রজাতন্ত্রে বিভিন্ন দল বিশ্বস্ত থাকলেও জেনারেল ফ্রাঙ্কোর বিদ্রোহী বাহিনী বোমা নিক্ষেপ করে দখল করেছিল। নভেম্বর, ১৯৩৬ সালে শহরের ভেতরে ও বাইরে জাতীয়তাবাদীরা যুদ্ধের গতিধারা ক্রমাগত বৃদ্ধি করতে থাকে। অন্যদিকে রিপাবলিকানরা রাজধানী রক্ষার্থে দৃঢ় প্রতিজ্ঞাবদ্ধ ছিল।
তাস্বত্ত্বেও ১৯৩৬-এর শরৎকাল থেকে ১৯৩৭-এর বসন্তকাল পর্যন্ত প্রধান যুদ্ধ সংঘটিত হয়েছিল। যুদ্ধ শুরুর পূর্বে রাজধানীর কাছাকাছি এলাকায় ১৯৩৬-এর গ্রীষ্ম থেকে শরৎকাল পর্যন্ত সংঘর্ষ চলে। মাদ্রিদের প্রতিরক্ষায় মূলতঃ নাগরিকদেরকে লক্ষ্যবস্তুতে পরিণত করা হয়। এরপর বিভিন্ন স্পেনীয় শহরগুলোয় স্পেনীয় সংঘর্ষ ছড়িয়ে পড়ে ও দ্বিতীয় বিশ্বযুদ্ধে বোমা নিক্ষেপ করা হয়।
রিপাবলিকান সরকার দীর্ঘকালব্যাপী এ গৃহযুদ্ধের সাহসীদেরকে পুরস্কার প্রদান করে। স্পেনীয় প্রজাতন্ত্রের সর্বোচ্চ সামরিক পুরস্কার লরিয়েট প্লেট অব মাদ্রিদ () ও মাদ্রিদ ডিসটিঙ্কশন ()।
দহিসর স্টেশন

দহিসর হচ্ছে মুম্বাই উপনগরীয় রেল ব্যবস্থার একটি স্টেশন। দহিসর স্টেশনটি মুম্বাই উপনগর জেলার উত্তরদিকের শেষ স্টেশন। স্টেশনের পার্শ্ববর্তী এলাকার সড়কগুলির কারণে এখানে প্রচুর যানজট থাকে।
মুম্বাইয়ের সাথে এই এলাকে জুড়তে প্রথম ১৯৬৭ সালে এখানে রেলপথ স্থাপন করা হয়। দহিসর স্টেশনটি স্থাপনকালে রেল কর্তৃপক্ষ স্টেশনটির নাম মাউন্ট পোইসারের নামে রাখার সিদ্ধান্ত নিয়েছিলো; কিন্তু স্থানীয় হিন্দু মারাঠি জনতার চাপে কর্তৃপক্ষ এর নাম দহিসর করতে বাধ্য হয়। বর্তমানে স্টেশনটি তে ৪টি লাইন সহ ৪টি প্লাটফর্ম আছে যেগুলির ২টিতে ধীর স্থানীয় (slow local) ও বাকি দুটিতে তেজ স্থানীয় (fast local) গাড়ি আপ-ডাউন করে। ১ নম্বর প্লাটফর্ম বাদে বাকি তিনটি প্লাটফর্মে ১৫-বগি সম্পন্ন গাড়ি যাতায়াত করতে পারে।
দহিসর স্টেশনের উত্তরবর্তী স্টেশনটি হল মীরা রোড এবং দক্ষিণদিকের স্টেশনটি হলো বোরিবালি স্টেশন
দহিসর স্টেশন থেকে ভারতের জাতীয় উদ্যানগুলির অন্যতম বৃহৎ উদ্যান সঞ্জয় গান্ধী জাতীয় উদ্যান এক থেকে ডেড় কিমির মধ্যেই অবস্থিত।
ওশিওয়ারা স্টেশন

ওশিওয়ারা স্টেশন মুম্বাই উপনগরীয় রেলের, পশ্চিম লাইনে অবস্থিত একটি স্টেশন। মূল স্টেশনটির নির্মাণকার্য বর্তমানে শেষ হলেও স্টেশনের সাথে রোড-সংযোগী বিভিন্ন কাজ বাকি থাকায় এখনও স্টেশনটি নির্মাণাধীন। স্টেশনটি যোগেশ্বরী স্টেশন ও গোরেগাঁও স্টেশনের মাঝামাঝি স্থানে নির্মাণ করা হয়েছে যা ওশিওয়ারা উপনগরে পরিষেবা প্রদান করবে।
স্টশনটি মুম্বাইয়ের ওশিওয়ারাতে অবস্থিত। এই অঞ্চলে রেল লাইন পার করার জন্যে একটি উড়ালপুল তৈরি করা হয়েছে যার দ্বারা স্টেশনটি ৮ নম্বর জাতীয় সড়কের সাথে যুক্ত। স্টেশনটির উত্তরদিকের স্টেশনটি গোরেগাঁও স্টেশন এবং দক্ষিণদিকের স্টেশনটির নাম যোগেশ্বরী স্টেশন অবস্থিত।